CELEX: 31999R0464
Language: bg
Date: 1999-03-03 00:00:00
Title: Регламент (ЕО) № 464/1999 на Комисията от 3 март 1999 година за определяне на подробни правила за прилагане на Регламент (ЕО) № 2201/96 на Съвета по отношение на режима на помощ за сини сливи

Важна правна забележка

|

31999R0464

Официален вестник n° L 056 , 04/03/1999 стр. 0008 - 0014 специално чешко издание глава 3 том 24 стр. 408  - 414 специално испанско издание глава 3 том 24 стр. 408  - 414 специално унгарско издание глава 3 том 24 стр. 408  - 414 специално литвийско издание глава 3 том 24 стр. 408  - 414 LV.ES глава 3 том 24 стр. 408  - 414 MT.ES глава 3 том 24 стр. 408  - 414 PL.ES глава 3 том 24 стр. 408  - 414 SK.ES глава 3 том 24 стр. 408  - 414 специално словенско издание глава 3 том 24 стр. 408  - 414

		19990303Регламент (ЕО) № 464/1999 на Комисиятаот 3 март 1999 годиназа определяне на подробни правила за прилагане на Регламент (ЕО) № 2201/96 на Съвета по отношение на режима на помощ за сини сливиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци [1], последно изменен от Регламент (ЕО) № 2199/97 [2], и по-специално член 3, параграф 3 и член 4, параграф 9 от него,като има предвид, че с дял I на Регламент (ЕО) № 2201/96 се въвежда режим на производствена помощ за някои продукти от преработени плодове и зеленчуци; като има предвид, че в Регламент (ЕО) № 504/97 на Комисията от 19 март 1997 г. относно определянето на подробни правила за приложението на Регламент (ЕО) № 2201/96 на Съвета по отношение на режима на производствена помощ за някои продукти от преработени плодове и зеленчуци [3], последно изменен с Регламент (ЕО) № 1590/98 [4], се определят общите правила, приложими за този режим; като има предвид, че е необходимо да се определят някои подробни правила специално за сушени сини сливи, без да се засягат другите разпоредби на Регламент (ЕО) № 504/97;като има предвид, че плодовете могат да бъдат с различно качество; като има предвид, че минималната цена и помощта за производство следва да се определят за конкретен търговски клас; че сумите, приложими за другите класове, трябва да се изчисляват въз основа на този клас и при изчисляването на тези суми за другите категориите следва да се вземат предвид характеристиките на различните класове;като има предвид, че целта на минималните изисквания за качество, посочени в член 4, параграф 4, буква б) от Регламент (ЕО) № 2201/96, е да се избегне производството на продукти, за които няма търсене, или продукти, които ще доведат до сътресения на пазара; като има предвид, че тези изисквания следва да се основават на традиционни, справедливи производствени процедури; като има предвид, че за да се гарантира спазването на тези разпоредби е необходимо да се определят минималните задължителни характеристики за сушените сини сливи, закупени от преработватели, и сушените сини сливи, които отговарят на изискванията за получаване на помощ;като има предвид, че настоящият регламент съдържа в себе си конкретните разпоредби за сушени сини сливи от член 3 на Регламент (ЕИО) № 1709/84 на Комисията от 19 юни 1984 г. относно минималните цени, дължими на производителите, и размерите на помощта за производство за някои преработени плодове и зеленчуци, които имат право на помощ за производство [5], последно изменен от Регламент (ЕО) № 1591/98 [6], и от Регламент (ЕИО) № 2022/85 на Комисията от 22 юли 1985 г. относно минималните изисквания за качеството на сушените сливи и сушените сини сливи, за които може да се получава помощ за производство [7], като тези разпоредби са актуализирани в съответствие с правното, техническото и икономическото развитие и натрупания опит; като има предвид, че следователно Регламент (ЕИО) № 2022/85 и член 3 от Регламент (ЕО) № 1709/84, както и приложение IV към него трябва да бъдат отменени;като има предвид, че когато продуктите са отгледани в една държава-членка, а са преработени в друга, властите в държавата-членка, в която са отгледани продуктите, следва да представят доказателство, че е изплатена минималната цена на държавата-членка, която плаща помощта;като има предвид, че минималната цена и помощта за изсушените продукти се определят на конкретен етап от традиционния процес на преработка; като има предвид, че е необходим надзор, за да се осигури действителната преработка на сушени сини сливи, за които е получена помощ, в готови продукти, предлагани за човешка консумация; като има предвид, че поради създаването на полусухи сини сливи и техният значителен икономически потенциал, за тези продукти, които не преминават през такова сушене като част от преработката им, не трябва на това основание да бъде отказано право за получаване на помощта;като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,ПРИЕ НАСТОЯЩИЯ РЕГЛАМЕНТ:Член 1По смисъла на настоящия регламент:а) "сини сливи d'Ente" са физиологически узрели пресни сливи от сорта сливи d'Ente, от вида Prunus domestica L.;б) "изсушени сливи" са продуктите, получени чрез дехидратация на сини сливи d'Ente;в) "сушени сини сливи" са сливи, получени от изсушени сливи с максимално влагосъдържание 23 %;г) "полусухи сини сливи" са сини сливи, получени чрез дехидратиране на сини сливи d'Ente до достигане на влагосъдържание от 30 до 35 %, без да се използва процес на повторна хидратация;д) "партида" са няколко контейнера, представени заедно от производителя или от призната група производители, за приемане от преработвателя.Член 2За да отговарят на изискванията за изплащане на помощта, посочена в член 2 от Регламент (ЕО) № 2201/96, сините сливи трябва да отговарят на характеристиките, определени в приложение I, част Б, и да са получени от изсушени сливи, които съответстват на характеристиките, определени в приложение I, част A, за които минималната цена е изплатена изцяло.Член 31. Минималната цена, дължима на производителите за изсушени сливи и помощта за производство, предоставяна за сини сливи, се определят за 100 килограма нетно тегло за продукти с максимално влагосъдържание 23 % с размери, съответстващи на 66 плода на 500 г.За другите категории размери минималната цена и помощта се умножават с един от коефициентите, изброени в приложение II.2. За целите на прилагането на минималната цена и помощта за производство за полусухите сини сливи, размерът и теглото се приемат за еквивалентни на размера и теглото на изсушените сливи и сушените сини сливи, като размерът се умножава по 1,18461, а теглото — по 0,84416.Член 4Когато преработката се извършва извън държавата-членка, в която е отгледан продукта, тази държава-членка предоставя доказателство пред държавата-членка, която плаща производствената помощ, че е изплатена минималната цена, дължима на производителя.Член 51. Проверката на изискванията за качество за изсушените сливи се извършва на основата на проби, взети от преработвателя от една партида, преди определянето на размера и със съгласието на производителя. Пробите се изследват както от преработвателя, така и от производителя и резултатите от проверката се записват.2. За сини сливи през сезона на преработка преработвателят проверява чрез вземане на проби от всяка партида дали продуктите отговарят на изискванията за получаване на помощ. Резултатите от проверките се записват. Минималното нетно тегло на всяка проверена проба е 1 кг.Член 6Държавите-членки предприемат необходимите действия, по-специално проверяват документите за отчитане на запасите, за да се уверят, че сините сливи, за които е получена помощ, в последствие са преработени в продуктите, споменати в член 1, параграф 2, буква в) от Регламент (ЕО) № 504/97.Член 7Член 3 от Регламент (ЕО) № 1709/84 и приложение IV към него, както и Регламент (ЕИО) № 2022/85, се отменят.Член 8Настоящият регламент се прилага от 1999/2000 пазарна година.Настоящият регламент е задължителен в своята цялост и се прилага пряко във всички държави-членки.Съставено в Брюксел на 3 март 1999 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 29.[2] ОВ L 303, 6.11.1997 г., стр. 1.[3] ОВ L 78, 20.3.1997 г., стр. 14.[4] ОВ L 208, 24.7.1998 г., стр. 11.[5] ОВ L 162, 20.6.1984 г., стр. 8.[6] ОВ L 208, 24.7.1998 г., стр. 14.[7] ОВ L 191, 23.7.1985 г., стр. 31.--------------------------------------------------19990303ПРИЛОЖЕНИЕ IЧаст А. Минимални изисквания за качество за изсушени сливиI. МИНИМАЛНИ ХАРАКТЕРИСТИКИ1. Изсушените сливи трябва да бъдат здрави и с добро търговско качество, и да бъдат готови за преработка.2. Изсушените сливи трябва да имат максимално влагосъдържание 23 %, с изключение на плодовете, предназначени за производството на полусухи сини сливи, които трябва да имат влагосъдържание от 30 до 35 %.3. Изсушените сливи трябва да имат размер, съответстващ на по-малко от 105 сини сливи на 500 г, с изключение на плодовете, предназначени за производството на полусухи сини сливи, които трябва да имат размер, съответстващ на по-малко от 81 сливи на 500 г.4. Плодовете трябва да бъдат:а) добре изсушени, здрави, т.е. по тях да няма плесен, загниване, инсекти, живи или мъртви, и екскременти от инсекти;б) месести, чисти и да не са замърсени с кал;в) без несвойствен мирис и вкус;г) практически без дефекти и отпадъци.II. ДОПУСТИМИ ОТКЛОНЕНИЯРазрешени са следните допустими отклонения:1. При изсушените сини сливи с промишлено предназначениеа) 0,3 % от теглото може да бъде отпадъци;б) 100 % от плодовете могат да имат малки и/или големи дефекти;в) 10 % от теглото могат да бъдат плодове с много големи дефекти;г) 5 % от плодовете могат да имат размер, съответстващ на 105 или повече сливи на 500 г.2. Други изсушени сини сливиа) 0,2 % от теглото може да бъде отпадъци;б) 0,5 % от теглото могат да бъдат плодове с много големи дефекти;в) 7,5 % от теглото могат да бъдат плодове с големи или много големи дефекти;г) 15 % от теглото могат да бъдат плодове с дефекти.III. ДЕФЕКТИДефектите се разделят на три категории:- малки дефекти, които са незначителни дефекти по кората,- големи дефекти, които са предимно големи дефекти по кората,- много големи дефекти, които са предимно дефекти, при които е увредено месото на плода.Използват се следните определения:1. Малки дефектиа) Трайно напукване или спукванеСпукване на кората с дължина по-голяма от 10 мм, но не по-голяма от 15 мм в противоположния край на вдлъбнатината за дръжката.б) Малки перфорации по коратаРазкъсана, наранена или липсваща кора върху повърхност с дължина равна на или по-малка от 7 мм, но с широчина по-голяма от 3 мм, при което месото на плода не се подава от повредената повърхност, или върху повърхност с дължина по-голяма от 7 мм, но с широчина по-малка от 3 мм, при което месото на плода се забелязва.в) Поражения, нанесени от градушка, чиято обща повърхност е с диаметър по-голям от 3 ммБелези, причинени от градушка, чиято обща повърхност е с диаметър по-малък от 10 мм.г) Сиви петна, обезцветяване или удебеляване на кората, чиято обща повърхност е с диаметър по-голям от 6 ммТози дефект се състои в наличието на твърдо удебеляване на кората, което образува петна с различна форма, чиято обща повърхност е с диаметър не по-голям от 20 мм.2. Големи дефектиа) Повредена консистенцияТози ефект обикновено се дължи на недостатъчна зрялост, която води до неправилно оцветяване и размекване на меката част на плода и появата на характерно набръчкване на повърхността на кората.б) Напукване, което се дължи на разпукване на плодаНапукване, което не е трайно и се дължи на разпукване на плода, последвано от зарастване с образуване на твърд нарастък върху повърхност с дължина по-голяма от 10 мм.в) Трайно напукванеНапукване при върха с дължина по-голяма от 15 мм.г) ПерфорацииРазкъсана, наранена или липсваща кора върху повърхност, която е по-голяма от посочената за определяне на дефекта като малък.д) Частично смачкан плодЧастично смачкан плод, части от плод или силно деформиран плод с разкрита мека част.е) Поражения, нанесени от градушкаПоражения, нанесени от градушка, с напукване, чиято обща повърхност е с диаметър по-голям от 10 мм.ж) Сиви петна, обезцветяване или удебеляване на коратаУдебелени твърди участъци върху кората, чиято обща повърхност е с диаметър по-голям от 20 мм.з) СпукванеСпукване на кората с дължина по-голяма от 15 мм в противоположния край на вдлъбнатината за дръжката или дълбоко спукване, при което се вижда ядката на плода.и) Деформации, които се дължат на слънчево изгарянеГоляма деформация, която се дължи на слънчево изгаряне и на практика води до частична загуба на меката част от едната страна на плода като кората без да се набръчка е залепнала върху ядката.3. Много големи дефектиа) Карамелизиран плодПлод, който е карамелизиран поради излагане на твърде много топлина, с изразено тъмно оцветяване на меката част или празнини между ядката и меката част.б) Плод, поразен от MoniliaПлод със светли петна, причинени от поразяване от Monilia, недоразвит и изсъхнал, с увредена кора.в) Замърсен плодПлод, замърсен от наличието на примеси (и по-специално пръст), които могат да бъдат отстранени.г) Напълно смачкан плодНапълно смачкан плод или части от плод.4. ОтпадъкТерминът "отпадък" е използван със значението на материал, който не може да бъде предложен за консумация от човека, поради естеството или състоянието си, или който, ако се смеси с плодовете, независимо от крайната им употреба, може да:- намали годността им за съхраняване,- влоши външния им вид,- привнесе неприятен вкус, мирис или други недостатъци в плодовете.За "отпадък" се счита:а) Плод, по който има активна плесенПлод, по който има плесен, която се развива.б) Поразен от Monilia, изсъхнал плодОтделен плод или плодове, който са пресовани или уплътнени, но меката им част е разрушена и изсъхнала поради пълно развитие на Monilia.в) Загнил плодПлод, чиято ядливост е влошена или разрушена от микроорганизми (дрожди, плесени, бактерии).г) Плод, нападнат от инсекти или червеиПлодове, нападнати от живи или умрели вредители по животните (инсекти и червеи на различните етапи от биологичния им цикъл) или екскременти на инсекти.д) Плод, по който е образувана коричка от пръст или други почвени съставки.е) Изгорял плодПлод, изгорял от прекомерна топлина, с видими празнини между меката част и ядката или с характерно подуване, което му дава вид на прясна слива.ж) ПримесиОтделни неядливи части от плода, като например дръжки, ядки или парченца от кората, и примеси, като например листа, клонки и друга растителна маса, почвени съставки, като например пръст или камъчета.Част Б: Минимални изисквания за качество за сушени сини сливиI. МИНИМАЛНИ ХАРАКТЕРИСТИКИ1. Сините сливи трябва да са получени от изсушени сливи, които притежават характеристиките, определени в част А.2. Сините сливи трябва да имат максимално влагосъдържание 23 %, с изключение на полусухите сини сливи, които трябва да имат влагосъдържание между 30 и 35 %.3. Сините сливи трябва да се съхраняват и сортират по размер, освен ако не са предназначени за промишлена употреба.4. Сините сливи трябва да бъдат:- цели, здрави, месести, чисти, без плесен, загниване и отпадъци,- практически без недостатъци, които могат да влошат качеството или външния вид на продукта,- без инсекти, живи или мъртви, и без екскременти на инсекти,- без противоестествен мирис и вкус,- с размер, съответстващ на по-малко от 105 сини сливи на 500 г, с изключение на полусухите сини сливи, за които броят на плодовете трябва да е по-малко от 81 на 500 г.II. ДОПУСТИМИ ОТКЛОНЕНИЯ1. При сините сливи с промишлено предназначениеа) 100 % от плодовете могат да имат малки и/или големи дефекти;б) 10 % от теглото могат да бъдат плодове с много големи дефекти;в) 5 % от плодовете трябва да имат размер, съответстващ на 105 или повече плодове на 500 г.2. Полусухи сини сливиа) 0,3 % от теглото могат да бъдат плодове с много големи дефекти;б) 5 % от теглото могат да бъдат плодове с големи или много големи дефекти;в) 10 % от теглото могат да бъдат плодове с дефекти.3. Други сини сливиа) 0,5 % от теглото могат да бъдат плодове с много големи дефекти;б) 7,5 % от теглото могат да бъдат плодове с големи или много големи дефекти;в) 15 % от теглото могат да бъдат плодове с дефекти.III. ДЕФЕКТИЗа определяне големината на дефектите се прилага част А.--------------------------------------------------19990303ПРИЛОЖЕНИЕ IIКоефициенти, посочени в член 3Размер | Брой изсушени сливи или сини сливи на 500 г | Коефициент |104 | От 103 до по-малко от 105 | 0,65458 |102 | От 101 до по-малко от 103 | 0,67276 |100 | От 99 до по-малко от 101 | 0,69094 |98 | От 97 до по-малко от 99 | 0,70912 |96 | От 95 до по-малко от 97 | 0,72730 |94 | От 93 до по-малко от 95 | 0,74548 |92 | От 91 до по-малко от 93 | 0,76366 |90 | От 89 до по-малко от 91 | 0,78184 |88 | От 87 до по-малко от 89 | 0,80002 |86 | От 85 до по-малко от 87 | 0,81820 |84 | От 83 до по-малко от 85 | 0,83638 |82 | От 81 до по-малко от 83 | 0,85456 |80 | От 79 до по-малко от 81 | 0,87274 |78 | От 77 до по-малко от 79 | 0,89092 |76 | От 75 до по-малко от 77 | 0,90910 |74 | От 73 до по-малко от 75 | 0,92728 |72 | От 71 до по-малко от 73 | 0,94546 |70 | От 69 до по-малко от 71 | 0,96364 |68 | От 67 до по-малко от 69 | 0,98182 |66 | От 65 до по-малко от 67 | 1,00000 |64 | От 63 до по-малко от 65 | 1,05881 |62 | От 61 до по-малко от 63 | 1,07771 |60 | От 59 до по-малко от 61 | 1,09662 |58 | От 57 до по-малко от 59 | 1,11552 |56 | От 55 до по-малко от 57 | 1,13443 |54 | От 53 до по-малко от 55 | 1,15333 |52 | От 51 до по-малко от 53 | 1,17224 |50 | От 49 до по-малко от 51 | 1,19114 |48 | От 47 до по-малко от 49 | 1,21005 |46 | От 45 до по-малко от 47 | 1,22895 |44 | От 43 до по-малко от 45 | 1,24786 |42 | От 41 до по-малко от 43 | 1,26676 |40 | От 39 до по-малко от 41 | 1,28567 |38 | От 37 до по-малко от 39 | 1,30458 |36 | От 35 до по-малко от 37 | 1,32348 |34 | От 33 до по-малко от 35 | 1,34239 |32 | По-малко от 33 | 1,36129 |За изсушените сливи и сините сливи, предназначени за промишлена употреба, независимо от размера им, следва да се използва коефициент 0,4000.--------------------------------------------------